Ајндховен

Ајндховен ( - Ејндховен) — општина и град во покраината Северен Брабант на југот на Холандија, првобитно поставен на устието на реките Домел и Гендер. Гендер е исушен со брана по Втората светска војна, но Домел сѐ уште тече низ градот.

Блиски градови и гратчиња се Сон ен Бругел, Нунен, Хелдроп-Миерло, Варле, Фелдховен, Оиршот и Бест. Оваа агломерација има околу 440.000 жители. Целата област (заедно со Хелмонд) има околу 750.000 жители. Ајндховен е исто така дел од урбаната област Брабант Стад, којашто има над 2 милиони жители.
 Историја 
Ајндховен први пат во записите се спомнува во 1232, кага је брабантскиот војвода Хендрик I му доделил градски привилегии на местото Ендеховен со 170 куќи и бедем на вливот на два потоци. Името на градот значи „крајни полиња“.

Град, кој со тек на време се зголемувал, но бил уништен во 1486 година од војните трупи од Хелдерланд. Нови силни ѕидине и замок се подигнати во 1502 година, меѓутоа во 1543 година градот бил повторно уништен. Големиот пожар во 1554 година уништил 75% куќи, кои се обновени до 1560 година. За време на Холандската револуција Ајндховен повеќепати паѓал од холандски во шпански раце, а дел на Холандија  дефинитивно станал слободен дури во 1629 година.

Индустријската револуција го препородила Ајндховен. Биле изградени канали, патишта и пруги кои го поврзале градот со околните региони. Во прво време индустријата на градот била концентрирана на тутун и текстил, но најголемиот пораст го доживела со појавата на гигантот во електро-индустријата, компанијатаФилипс.

Големите бомбардирања во Втора светска војна, особено во операцијата Маркет Гарден, уништила големи делови на градот. После војната градот не ги обнавил старите зданија, но радикално го променил ликот користејќи современа архитектура. 
 Демографија 
Во 2006 година населението на Ајндховен се состоело од 209,179 лица, од кои 26.5% или околу 55,400 луѓе со странско потеклоНаселение на Ајндховен  - Општина Ајндховен.. Како лица со странско потекло се сметаат луѓе кои се родени надвор од Холандија, или барем еден од нивните родители е роден надвор од Холандија.

Големи малцински групи се:
 Турци (9 420) (4,50%)
 Мароканци (5 161) (2,47%)
 Суринамци (3 610) (1,73%)
 Холандски Антилци/Арубанци (2 325) (1,11%)

Други големи малцински групи се Германци и Индонезијци.


 Стопанство 
Ајндховен прераснал од мало село во 1232 година во еден од поголемите градови во Холандија со околу 210.000 жители во 2006 година. Голем дел од овој раст се должи на Филипс и ДАФ. Филипс во Ајндховен отворил фабрика за светилки во 1891.
Голем прилив на работници придонел во 1920 година Ајндховен да се прошири на пет соседни општини, на сите четири страни на светот. Во дваесеттиот век индустријата во оваа област се проширила и на производство на возила со компанијата ДАФ, -{Van Doorne's Automobiel Fabriek}-), додека текстилната и тутунската индустрија полека изумирала.

Сообраќај
Аеродромот Ајндховен е најблискиот аеродором, кој се наоѓа на само 8 километри од центарот на градот. Аеродромот служи како воена воздухопловна база и како цивилен комерцијален аеродром. Ајндховен Аеродоромот е вториот најпрометен аеродорм во Холандија, после Схипхол во Амстердам. Има летови од страна на Ер Франс -КЛМ до Лондон Сити. Рајан ер опслужува со линијата до Лондон Станстед аеродромот, Даблин, Рим, Милано, Пиза, Бордо, Марсеј, Глазгов, Мадрид, Валенсија, Стокхолм, Каунас, Малта и Барселона. Виз ер опслужува со линиите до Белград, Брно, Букурешт-Банеса, Будимпешта, Клуј-Напока, Дебрецин, Гдањск, Катовице, Прага, Рига, Софија, Темишвар, Вилинус, Вроцав и Скопје. Во летната сезона, Рејкјавик е опериран од страна на Исланд Експрес, двапати неделно. Трансавиа има летови до Аликанте, Анталија, Бодрум, Крф, Даламан, Фаро, Гран Канариа, Инсбрук, Малага, Мајорка, Минхен, Прага, Родос и Салцбург, иако овие одредишта не се опфатени во целата година. Аеродромот во Ајндховен опслужил повеќе од 4,6 милиони патници во 2015 година.

Ајдховен е исто така е и железнички центар. Главната железничка станица во Ајндховен има директни врски со:

Тилбург – Бреда – Дордрехт – Ротердам – Делфт – Хаг
Хертогенбос – Утрехт – Амстердам – Алкмар
Хертогенбос – Утрехт – Амстердам Југ – Аеродорм Схипхол
Хелмонд – Фенло-(меѓународна врска со Германија)
Верт – Рурмонд – Ситард – Мастрихт/Херлеен

 Спорт 
 ПСВ Ајндховен е главниот фудбалски клуб во градот. Неговиот стадион е Стадионот Филипс и е доминантен клуб во највисоката холандска лига. ПСВ бил национален шампион 20 пати. Во 2000, 2001, 2003, 2005, 2006 и 2007 го има освоено првото, а во 2002 и 2004, второт место во лигата. На меѓународно ниво, ПСВ во 1988 го има освоено Европскиот куп во Лигата на шампиони.
250px|thumb|right

 Римскиот скелет 

Најголемиот скелет на римски војник најден досега е откопан во близина на Ајндховен во 1982 година. Неговата должина била 196 cm, а бил најден во подрумот на уништена крчма од IV век..

 Поврзано 
 ПСВ Ајндховен

 Наводи 

 Надворешни врски 

 Официјална меѓународна мрежно место на градот Ајндховен 
 Ајндховен на Интернет

Категорија:Градови во Холандија
Категорија:Општини во Северен Брабант
Категорија:Населени места во Северен Брабант